****

**โครงการจัดประชุมสัมมนาวิชาการ**

**เครือข่ายพันธมิตรมหาวิทยาลัยเพื่อการวิจัยประจำปี ครั้งที่ 3**

**(The 3rd Annual Meeting: Research University Network)**

**ภายใต้หัวข้อ“RUN For Thailand 4.0”**

**ณ โรงแรมพูลแมน ราชา ออคิด ขอนแก่น อ.เมือง จ.ขอนแก่น**

**ระหว่างวันที่ 16 – 17 กุมภาพันธ์ 2560**

**•••••••••••••••••••••••••••••**

**1. หลักการและเหตุผล**

เครือข่ายพันธมิตรมหาวิทยาลัยเพื่อการวิจัย (Research University Network : RUN) เป็นความร่วมมือภายใต้บันทึกความเข้าใจฯ ลงวันที่ 5 มีนาคม 2558 ระหว่างสถาบันอุดมศึกษา จำนวน 7 สถาบัน ประกอบด้วย จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยขอนแก่น มหาวิทยาลัยเชียงใหม่ มหาวิทยาลัย

ธรรมศาสตร์ มหาวิทยาลัยมหิดล และมหาวิทยาลัยสงขลานครินทร์ โดยมีเจตนารมณ์ร่วมกันที่จะประสานความร่วมมือทางวิชาการในการวิจัยและพัฒนาเพื่อส่งเสริมการวิจัยของเครือข่ายฯ พัฒนาองค์ความรู้ นวัตกรรม เพื่อการพัฒนาเศรษฐกิจ สังคม และขีดความสามารถในการแข่งขันของประเทศสู่การเป็นศูนย์กลางทางการศึกษาและวิจัยในระดับภูมิภาค แนวคิดในการดำเนินการใช้ความร่วมมือระหว่างมหาวิทยาลัยในการสร้างและพัฒนาศักยภาพของนักวิจัยของไทย มีเป้าหมายสำคัญคือ การพัฒนา Inter - University Clusters ที่ตอบสนองต่อความต้องการของประเทศ โดยมีคณะกรรมการเครือข่ายพันธมิตรมหาวิทยาลัยเพื่อการวิจัย (Research University Network: RUN) เป็นคณะทำงานเพื่อการขับเคลื่อนความร่วมมือดังกล่าว

เครือข่ายพันธมิตรมหาวิทยาลัยเพื่อการวิจัย (Research University Network: RUN) ได้ดำเนินงานมาเป็นระยะเวลาพอสมควรแล้ว คณะกรรมการฯ จึงเห็นสมควรจัดให้มีการประชุมสัมมนาเครือข่ายพันธมิตรมหาวิทยาลัยเพื่อการวิจัยประจำปี ครั้งที่ 3 (The 3rd Annual Meeting: Research University Network) ขึ้นเพื่อให้ผู้บริหารในเครือข่ายฯ และนักวิจัยใน Clusters ประกอบด้วยคลัสเตอร์ Food, Energy, Disaster and Climate Change, Health, ASEAN Studies และ Materials,Robotic และ Digital ได้มีโอกาสมานำเสนอความก้าวหน้าและผลการดำเนินงาน แลกเปลี่ยนเรียนรู้ร่วมกันและเสริมสร้างความเข้มแข็งในความร่วมมือ ผลักดันให้เกิดการขับเคลื่อนสู่การเป็นศูนย์กลางทางการศึกษาและวิจัยในระดับภูมิภาคเพื่อให้บรรลุเป้าหมายแห่งความร่วมมือ รวมถึงการให้ได้มาซึ่งโจทย์วิจัยที่ตอบสนองต่อความต้องการของประเทศ

**2. วัตถุประสงค์**

2.1 เพื่อให้คณะกรรมการเครือข่ายฯ และนักวิจัยในแต่ละคลัสเตอร์ได้พบปะแลกเปลี่ยนแนวคิดร่วมกันในการสร้างความร่วมมือด้านการวิจัย

2.2 เพื่อให้นักวิจัยในแต่ละ Clusters ได้เสนอผลการดำเนินงานและแลกเปลี่ยนองค์ความรู้ซึ่งกันและกัน

2.3 เพื่อเสริมสร้างความเข้มแข็งและแสวงหาความร่วมมือด้านการวิจัยในระดับภูมิภาค

2.4 เพื่อให้ได้โจทย์วิจัยที่ตอบสนองความต้องการของประเทศ

2.5 เพื่อหารือแนวทางการดำเนินงานในปีถัดไป

**3. รูปแบบการจัดกิจกรรม**

3.1 การบรรยายพิเศษ

3.2 การประชุมสัมมนา และแบ่งกลุ่มระดมความคิด 6 คลัสเตอร์ 7 กลุ่ม

3.3 ประชุมคณะกรรมการเครือข่ายฯ

**4. วันเวลาและสถานที่**

ระหว่างวันที่ 16 -17 กุมภาพันธ์ 2560 ณ โรงแรม พูลแมน ราชา ออกคิด ขอนแก่น อำเภอเมือง จังหวัดขอนแก่น

**5. กลุ่มเป้าหมาย/ผู้เข้าร่วมโครงการ**

ประมาณ 300 คน ประกอบด้วย

5.1ผู้บริหารมหาวิทยาลัยเครือข่ายฯ

5.2 คณะกรรมการเครือข่ายพันธมิตรมหาวิทยาลัยเพื่อการวิจัย

5.3 นักวิจัยของแต่ละมหาวิทยาลัยในเครือข่ายฯ กลุ่มสาขาละ 20 คน

5.4 เจ้าหน้าที่และผู้ประสานงานของแต่ละมหาวิทยาลัยในเครือข่ายฯ

**6. ผลที่คาดว่าจะได้รับ**

6.1 ความร่วมมือด้านการวิจัยในกลุ่ม Clusters และ Inter-University Clusters ในการร่วมกันพัฒนางานวิจัยสร้างองค์ความรู้ ผลิตผลงานทางวิชาการ สร้างระบบการสนับสนุนด้านการวิจัยข้ามมหาวิทยาลัย รวมถึงการใช้ทรัพยากรร่วมกัน

6.2 ความเข้มแข็งในการร่วมกันทำงานและยกระดับการศึกษาของสถาบันอุดมศึกษาไทย

6.3 ความร่วมมือด้านการวิจัยของนักวิจัยในเครือข่าย/Clusters ในระดับภูมิภาค

6.4 โจทย์วิจัยที่ตอบสนองความต้องการของประเทศ

6.5 แนวทางการดำเนินงานในปีถัดไป

**7. หน่วยงานที่รับผิดชอบ**

เครือข่ายพันธมิตรมหาวิทยาลัยเพื่อการวิจัย ประกอบด้วย 7 มหาวิทยาลัย ได้แก่

1. จุฬาลงกรณ์มหาวิทยาลัย
2. มหาวิทยาลัยเกษตรศาสตร์
3. มหาวิทยาลัยขอนแก่น
4. มหาวิทยาลัยเชียงใหม่
5. มหาวิทยาลัยธรรมศาสตร์
6. มหาวิทยาลัยมหิดล
7. มหาวิทยาลัยสงขลานครินทร์

โดยมีขอนแก่นมหาวิทยาลัย เป็นผู้ประสานงานหลักในการจัดประชุม

**8. ค่าลงทะเบียน**

ท่านละ 3,400 บาท (สามพันสี่ร้อยบาทถ้วน)

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

*ขอความร่วมมือมหาวิทยาลัยในการกำหนดเวลาเดินทางที่แน่นอนและขอความร่วมมือแจ้งล่วงหน้า*

*เพื่อจัดเตรียมรถโดยสารได้อย่างเหมาะสม*